Imtella' Diċembru 15, 2021 - Aġġornata 15 Ta' Diċembru, 2021 6:29pm Kuntistabbli tal-Pulizija ta' 48 sena minn Raħal Ġdid indarab gravi wara li dalgħodu kien involut f'inċident tat-traffiku f'Ħal Kirkop. Il-Pulizija qalet li l-inċident seħħ għall-ħabta tal-ħdax u nofs ta' filgħodu fi Triq l-Ewwel Titjira 1915, meta l-kuntistabbli kien fuq il-mutur tas-servizz u nqabditlu siequ bejn il-bankina u trakk tal-għamla Daf li kien qed jinstaq minn Taljan ta' 60 sena minn Ħ'Attard. Huwa ngħata l-assistenza minn tim mediku u ttieħed l-Isptar Mater Dei b'ambulanza għall-kura meħtieġa. Iktar tard, hu ġie ċċertifikat li sofra ġrieħi gravi. L-investigazzjonijiet għadhom għaddejjin.